PMIndiaData/PMIndiaSum huggingface dataset:
ଲୋକସଭା ସାଂସଦ ମହନ୍ତ ଚାନ୍ଦ ନାଥଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ, ଶ୍ରୀ ନରେନ୍ଦ୍ର ମୋଦୀ ଲୋକସଭା ସାଂସଦ ମହନ୍ତ ଚାନ୍ଦ ନାଥଙ୍କ ବିୟୋଗରେ ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ “ଆଲୱରରୁ ଲୋକସଭା ସାଂସଦ ଥିବା ମହନ୍ତ ଚାନ୍ଦ ନାଥ ମହୋଦୟଙ୍କ ବିୟୋଗରେ ମୁଁ ମର୍ମାହତ । ନିଜର ସମୃଦ୍ଧ ସମାଜ ସେବା ପାଇଁ ସେ ସର୍ବଦା ମନେ ରହିବେ । ତାଙ୍କ ପ୍ରତି ମୋର ଗଭୀର ଶ୍ରଦ୍ଧାଞ୍ଜଳି” ।
ଗୁଜରାଟର ବାଜିପୁରାଠାରେ ଗୋଖାଦ୍ୟ ପ୍ଲାଣ୍ଟ, ଜଳସେଚନ, ପାନୀୟ ଜଳ ଯୋଜନାର ଶୁଭାରମ୍ଭ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଦକ୍ଷିଣ ଗୁଜରାଟର ବାଜିପୁରାଠାରେ ସୁମୁଲ ଗୋଖାଦ୍ୟ ପ୍ଲାଣ୍ଟର ଉଦ୍ଘାଟନ କରିଛନ୍ତି । ସେ ମଧ୍ୟ ଏଠାରେ ଉଠା ଜଳସେଚନ ପ୍ରକଳ୍ପର ଶିଳାନ୍ୟାସ ଏବଂ ତାପି ଜିଲ୍ଲାର ଜେସିନପୁର-ଦୋଲଭାନ ଗୋଷ୍ଠୀ ଓ ବ୍ୟାରା ସହର ପାଇଁ ଜଳ ଯୋଗାଣ ଯୋଜନାର ଶୁଭାରମ୍ଭ କରିଛନ୍ତି । ଏହି ଅବସରରେ ବିଶାଳ ଜନସମାବେଶକୁ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ ଏହି ଅଞ୍ଚଳରେ ଦୀର୍ଘଦିନ ଧରି କାର୍ଯ୍ୟ କରିବାର ଅଭିଜ୍ଞତା ସମ୍ପର୍କରେ ବର୍ଣ୍ଣନା କରିଥିଲେ । ସେ କହିଥିଲେ ଯେ ସୁମୁଲ୍- ସୁରଟ୍ ଜିଲ୍ଲା ସମବାୟ ଦୁଗ୍ଧ ଉତ୍ପାଦକ ସଂଘ ଲିମିଟେଡ- ଏହି ଅଞ୍ଚଳର ବହୁ ଲୋକଙ୍କୁ ସଶକ୍ତ କରିପାରିଛି । ସେ କହିଥିଲେ ଯେ ଉମ୍ବରଗାଓଁରୁ ଅମ୍ବାଜି ପର୍ଯ୍ୟନ୍ତ ପରିବ୍ୟାପ୍ତ ଅଞ୍ଚଳରେ ବ୍ୟାପକ ପରିବର୍ତ୍ତନ ଆସିପାରିଛି ଏବଂ ଗୁଜରାଟର ଆଦିବାସୀ ଲୋକମାନେ ଏହାର ସୁଫଳ ପାଇଛନ୍ତି । ସୁମୁଲରେ ସହକାର (ସମବାୟ ସଂସ୍ଥା) ଏବଂ ସରକାର ଏକାଠି କାମ କରିବାର ସକାରାତ୍ମକ ଫଳାଫଳ ପ୍ରତିଫଳିତ ହୋଇଛି ବୋଲି ପ୍ରଧାନମନ୍ତ୍ରୀ କହିଥିଲେ । ସେ କହିଥିଲେ ସୁମୁଲ ମାଧ୍ୟମରେ ଚାଷୀ ଏବଂ ଦୁଗ୍ଧ ଉତ୍ପାଦନ କେନ୍ଦ୍ର ଏକାଠି କାମ କରି ସଫଳତା ପାଇପାରିଛନ୍ତି । ପ୍ରଧାନମନ୍ତ୍ରୀ କହିଥିଲେ ଯେ ତାପି ଜିଲ୍ଲା ଗୁଜରାଟର ନୂତନ ଜିଲ୍ଲାଗୁଡ଼ିକ ମଧ୍ୟରୁ ଅନ୍ୟତମ ଏବଂ ଏଠାରେ ଦେଖାଦେଇଥିବା ଉଲ୍ଲେଖନୀୟ ବିକାଶ ଦେଖି ସେ ବେଶ ଖୁସି । କୃଷି କ୍ଷେତ୍ରରେ ମୂଲ୍ୟ ସମ୍ବର୍ଦ୍ଧନ ଉପରେ ସେ ଗୁରୁତ୍ୱାରୋପ କରିବା ସହ ମୁଣ୍ଡପିଛା ଦୁଗ୍ଧ ଉତ୍ପାଦନ ଉପରେ ଧ୍ୟାନ କେନ୍ଦ୍ରିତ କରିବା ଲାଗି ପରାମର୍ଶ ଦେଇଥିଲେ ।
କୁନୋରେ ଛଡା ଯାଇଥିବା ଚିତାଙ୍କ ସମ୍ପର୍କିତ ଖବର ଶେୟାର କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସୂଚନା ଦେଇଛନ୍ତି ଯେ, ବାଧ୍ୟତାମୂଳକ ପୃଥକବାସ ପରେ କୁନୋ ବାସସ୍ଥଳୀ ସହ ଖାପ ଖୁଆଇବା ପାଇଁ ୨ଟି ଚିତାଙ୍କୁ ବୃହତ ଏନକ୍ଲୋଜରରେ ଛଡା ଯାଇଛି । ଶ୍ରୀ ମୋଦୀ ଟ୍ୱିଟ କରିଛନ୍ତି; “ବଢିଆ ଖବର ! ମୋତେ ସୂଚନା ଦିଆଯାଇଛି ଯେ, ବାଧ୍ୟତାମୂଳକ ପୃଥକବାସ ପରେ କୁନୋ ବାସସ୍ଥଳୀ ସହ ଖାପ ଖୁଆଇବା ପାଇଁ ୨ଟି ଚିତାଙ୍କୁ ବୃହତ ଏନକ୍ଲୋଜରରେ ଛଡା ଯାଇଛି । ଅନ୍ୟମାନଙ୍କୁ ଶୀଘ୍ର ଛଡାଯିବ । ସମସ୍ତ ଚିତା ସୁସ୍ଥ, ସକ୍ରିୟ ଥିବା ସହ ପରିବେଶ ସହ ଭଲ ଭାବେ ଖାପ ଖୁଆଉଥିବା ଜାଣି ଖୁସି ।”
ଜଳସମ୍ପଦ କ୍ଷେତ୍ରରେ ଭାରତ ଓ ମରକ୍କୋ ମଧ୍ୟରେ ବୁଝାମଣାକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ ଓ ମରକ୍କୋ ମଧ୍ୟରେ ଜଳସମ୍ପଦ କ୍ଷେତ୍ରରେ ସହଯୋଗ ପାଇଁ ସ୍ୱାକ୍ଷରିତ ବୁଝାମଣାକୁ ମଞ୍ଜୁରି ମିଳିଛି । ଏହି ଏମ୍ଓୟୁର ଉଦ୍ଦେଶ୍ୟ ହେଉଛି ସେମାନଙ୍କର ବିଶେଷଜ୍ଞତା ଓ ଆଇନର ଫ୍ରେମୱାର୍କ ଭିତରେ ରହି ଜଳସମ୍ପଦ ବିକାଶ ଓ ପରିଚାଳନା କ୍ଷେତ୍ରରେ ସହଯୋଗ ବୃଦ୍ଧି କରାଯିବ । ଏହି ଏମ୍ଓୟୁ ମଧ୍ୟରେ ସାମିଲ ହୋଇଥିବା ଦ୍ୱିପାକ୍ଷିକ ସହଯୋଗ ହେଲା… 1- ହାଇଡ୍ରୋଲିକ ଭିତ୍ତିଭୂମିର ପରିକଳ୍ପନା, ପ୍ରାପ୍ତି ଓ ରକ୍ଷଣାବେକ୍ଷଣ ବିଶେଷ ଭାବେ ବୃହତ ଡ୍ୟାମ୍ ଓ ଜଳ ସ୍ଥାନାନ୍ତରଣ ପରିଯୋଜନା ସାମିଲ ରହିଛି । 2- ଏକୀକୃତ ଜଳ ସମ୍ବଳ ପରିଚାଳନା ଅର୍ଥାତ୍, ଭୂପୃଷ୍ଠ ଓ ଭୂତଳ ସମ୍ବଳର ସଂଯୋଜକ ଉପଯୋଗ, ଜଳ ଉପଯୋଗ ଦକ୍ଷତା, ଜଳବାୟୁ ପରିବର୍ତ୍ତନର ଅନୁକୂଳ, ଜଳଶୋଧକର କୃତ୍ରିମ ପୁର୍ନଭରଣା, ସଂଗଠନାତ୍ମକ, ସଂସ୍ଥାଗତ ଓ ନିୟାମକ ଦିଗର ବୃଦ୍ଧି 3- ବନ୍ୟା ଓ ମରୁଡ଼ି ପରିଚାଳନା 4- ରିଚାର୍ଜ ସମେତ ଭୂତଳ ଜଳ ସମ୍ପଦର ସାମଗ୍ରିକ ବିକାଶ ଓ ପରିଚାଳନା ଏବଂ 5- ବର୍ଷା ଜଳ ସଂରକ୍ଷଣ ଓ ମୂଲ୍ୟାଙ୍କନ ଏବଂ ଏହାକୁ ପରିବେଶ ଅନୁକୂଳ ଓ ନମନୀୟତା ଏହି ଏମ୍ଓୟୁ ଫଳରେ ଉଭୟ ରାଷ୍ଟ୍ରର ସମାନ ସଦସ୍ୟଙ୍କୁ ନେଇ ମିଳିତ ୱାର୍କିଂ ଗ୍ରୁପ ଗଠନ କରି ଏମ୍ଓୟୁରେ ସାମିଲ ଥିବା କାର୍ଯ୍ୟକୁ ପୂରଣ ନିମନ୍ତେ ଗତିବିଧିକୁ ତଦାରଖ କରିବା ସାମିଲ ଅଛି । ଏହି ୱାର୍କିଂ ଗ୍ରୁପ ପ୍ରତି ବର୍ଷ ବୈଠକ କରିବ । ଏହି ବୈଠକ ବର୍ଷେ ଛଡ଼ା ବର୍ଷେ ପାର୍ଥକ୍ୟରେ ଉଭୟ ଭାରତ ଓ ମରକ୍କୋରେ ଅନୁଷ୍ଠିତ ହେବ । ଏହା ବ୍ୟତୀତ ୱାର୍କିଂ ଗ୍ରୁପ ଚାହିଁଲେ ଯେକୌଣସି ସମୟରେ ଟେଲିଫୋନ ଓ ଭିଡିଓ କନଫେରେନ୍ସିଂ ମାଧ୍ୟମରେ ବାର୍ତ୍ତାଳାପ କରିପାରିବେ ।
ପୂର୍ବ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କ ସ୍ମୃତି ପ୍ରାର୍ଥନା ସଭାରେ ପ୍ରଧାନମନ୍ତ୍ରୀଙ୍କ ଉଦବୋଧନ

ନିକଟରେ ପରଲୋକ ଗମନ କରିଥିବା ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କ ସ୍ମୃତି ଉଦ୍ଦେଶ୍ୟରେ ଆଜି ନୂଆଦିଲ୍ଲୀରେ ଆୟୋଜିତ ପ୍ରାର୍ଥନା ସଭାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଉଦବୋଧନ ଦେଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆମ ଜୀବନ କେତେ ଲମ୍ବା ହେବ ତାହା ଆମ ହାତରେ ନାହିଁ, କିନ୍ତୁ ଆମ ଜୀବନ କିଭଳି ହେବ ତାହା ଆମେ ନିର୍ଦ୍ଧାରଣ କରିପାରିବା । ଜୀବନ କିଭଳି ହେବା ଉଚିତ ଏବଂ ଏହାର ଉଦ୍ଦେଶ୍ୟ କ’ଣ ହେବା ଉଚିତ ତାହା ଅଟଳ ଜୀ ନିଜ ଜୀବନ କାଳରେ ପ୍ରଦର୍ଶିତ କରିଥିଲେ । ଅଟଳ ଜୀ ନିଜ ଜୀବନର ପ୍ରତ୍ୟେକ ମୁହୂର୍ତ୍ତ ସାଧାରଣ ଲୋକଙ୍କ ପାଇଁ ବଂଚୁଥିଲେ ବୋଲି ସେ କହିଥିଲେ । ଯୁବାବସ୍ଥା ଠାରୁ ଆରମ୍ଭ କରି ଶାରୀରିକ ଭାବେ ସକ୍ଷମ ଥିବା ପର୍ଯ୍ୟନ୍ତ ସେ ଦେଶ ପାଇଁ ବଂଚିଥିଲେ ବୋଲି ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ । ସେ କହିଥିଲେ ଯେ ଅଟଳଜୀ ଦେଶବାସୀ, ନିଜ ଆଦର୍ଶ ଏବଂ ସାଧାରଣ ଜନତାଙ୍କ ଆଶାଆକାଂକ୍ଷା ପୂରଣ ପାଇଁ ନିଜ ଜୀବନ ବିତାଇଥିଲେ । ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ ଯେ ବାଜପେୟୀ ଜୀ ନିଜ ରାଜନୈତିକ ଜୀବନ ଏପରି ଏକ ସମୟରେ ବିତାଇଥିଲେ ଯେତେବେଳେ ପ୍ରଭାବଶାଳୀ ରାଜନୈତିକ ବିଚାରଧାରାର ପ୍ରାୟତଃ କୌଣସି ବିକଳ୍ପ ନଥିଲା । ପ୍ରତିକୂଳ ପରିସ୍ଥିତି ସତ୍ତ୍ୱେ ସେ ନିଜ ଆଦର୍ଶ ପ୍ରତି ସମର୍ପିତ ରହିଥିଲେ । ସେ ଅନେକ ଦିନ ପର୍ଯ୍ୟନ୍ତ ବିରୋଧୀ ଦଳରେ ରହିଥିଲେ, ତଥାପି ତାଙ୍କର ବିଚାରଧାରା ପ୍ରଭାବିତ ହୋଇନଥିଲା ବୋଲି ପ୍ରଧାନମନ୍ତ୍ରୀ କହିଥିଲେ । ଶ୍ରୀ ନରେନ୍ଦ୍ର ମୋଦୀ କହିଥିଲେ ଯେ ବାଜପେୟୀ ଜୀ ସଂସଦୀୟ ପରମ୍ପରାକୁ ସମ୍ମାନ କରୁଥିଲେ ଏବଂ ଯେତେବେଳେ ସୁଯୋଗ ଆସିଲା ନିଜର ଦୂରଦୃଷ୍ଟିକୁ ସେ ଜନସାଧାରଣଙ୍କ ଲାଭ ପାଇଁ କାର୍ଯ୍ୟକାରୀ କରିଥିଲେ । ପ୍ରତ୍ୟେକ ମୁହୁର୍ତ୍ତ ତାଙ୍କଠାରେ “ଅଟଳ”ର ଅନୁଭବ ହେଉଥିଲା ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ ସ୍ମରଣ କରାଇ ଦେଇଥିଲେ ଯେ ମେ 11, 1998ରେ ପରମାଣୁ ପରୀକ୍ଷଣ କରି ସେ ସାରା ବିଶ୍ୱକୁ ଚମତ୍କୃତ କରିଦେଇଥିଲେ । ଏହି ପରୀକ୍ଷଣର ଶ୍ରେୟ ସେ ଆମ ବୈଜ୍ଞାନିକମାନଙ୍କୁ ଦେଇଥିଲେ । ବିଶ୍ୱସ୍ତରରେ ବିପରୀତ ପ୍ରତିକ୍ରିୟା ସତ୍ତ୍ୱେ, ଅଟଳ ଜୀ ଚାପରେ ନଇଁ ନଥିଲେ ଏବଂ ଭାରତ “ଅଟଳ” ବୋଲି ସାରା ବିଶ୍ୱକୁ ଦେଖାଇ ଦେଇଥିଲେ । ବାଜପେୟୀ ଜୀଙ୍କ ନେତୃତ୍ୱରେ ବିନା ଅଶାନ୍ତିରେ ତିନୋଟି ନୂଆ ରାଜ୍ୟ ଗଠନ ହୋଇଥିଲା । ନିଷ୍ପତ୍ତି ନେବାର ପ୍ରକ୍ରିୟାରେ ସମସ୍ତଙ୍କୁ କିଭଳି ଭାବେ ଏକତ୍ରିତ କରିବାକୁ ହୁଏ ତାହା ବାଜପେୟୀ ଜୀ ପ୍ରମାଣିତ କରିଥିଲେ ବୋଲି ସେ କହିଥିଲେ । ପ୍ରଧାନମନ୍ତ୍ରୀ ସ୍ମରଣ କରାଇ ଦେଇଥିଲେ ଯେ ପ୍ରଥମ ଥର କେନ୍ଦ୍ରରେ ଯେତେବେଳେ ଅଟଳ ଜୀ ସରକାର ଗଠନ କଲେ, କେହି ତାଙ୍କୁ ସମର୍ଥନ ଜଣାଇବା ପାଇଁ ଇଚ୍ଛା ପ୍ରକଟ କଲେ ନାହିଁ ଏବଂ ସରକାର ମାତ୍ର 13 ଦିନରେ ଭାଙ୍ଗିଯାଇଥିଲା । କିନ୍ତୁ ଅଟଳ ଜୀ ନିରାଶ ହୋଇନଥିଲେ ଏବଂ ଲୋକମାନଙ୍କ ସେବା ପ୍ରତି ସମର୍ପିତ ରହିଥିଲେ । ମେଣ୍ଟ ରାଜନୀତିକୁ ସେ ମାର୍ଗ ଦେଖାଇଥିଲେ ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ କାଶ୍ମୀର ଉପରେ ବିଶ୍ୱର ଅବଧାରଣାକୁ ବାଜପେୟୀ ଜୀ ବଦଳାଇ ଦେଇଥିଲେ । ସେ ଆତଙ୍କବାଦ ପ୍ରସଙ୍ଗ ଉଲ୍ଲେଖ କରିଥିଲେ ଏବଂ ବିଶ୍ୱସ୍ତରରେ ଏହାକୁ କେନ୍ଦ୍ରସ୍ଥଳକୁ ଆଣିପାରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଅଟଳ ଜୀ ସବୁଦିନ ପାଇଁ ପ୍ରେରଣା ହୋଇ ରହିବେ । ସେ ଏକ ଦଶନ୍ଧିରୁ ଉର୍ଦ୍ଧ୍ଵ ସମୟ ଧରି ରାଜନୀତି ଏବଂ ସାଧାରଣ ଜୀବନ ଠାରୁ ଦୂରରେ ରହିଥିଲେ, ତଥାପି ତାଙ୍କର ବିୟୋଗରେ ଅନେକ ଲୋକ ଶୋକରେ ଅଧୀର ହୋଇପଡ଼ିଲେ । ଏହା ତାଙ୍କ ମହାନତାକୁ ଦର୍ଶାଉଛି ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ ଉଲ୍ଲେଖ କରିଥିଲେ ଯେ ଯୁବ କୁସ୍ତି ଖେଳାଳୀ ବଜରଙ୍ଗ ପୁନିଆ ଜୀବନରେ କେବେ ବି ଅଟଳ ଜୀଙ୍କୁ ଭେଟିନଥିଲେ ମଧ୍ୟ ଗତକାଲି ଏସୀୟ କ୍ରୀଡ଼ାରେ ସେ ଜିତିଥିବା ସ୍ୱର୍ଣ୍ଣ ପଦକ ଅଟଳ ଜୀଙ୍କ ସ୍ମୃତିରେ ଉତ୍ସର୍ଗ କରିଥିଲେ । ଏଣୁ ଜଣେ ମଣିଷ କେତେ ଅଧିକ ଉଚ୍ଚତା ଏବଂ କେତେ ଅଧିକ ସଫଳତା ହାସଲ କରିପାରେ, ଏହା ତାର ନିଦର୍ଶନ ବୋଲି ପ୍ରଧାନମନ୍ତ୍ରୀ ମତବ୍ୟକ୍ତ କରିଥିଲେ ।
ଭାଏବ୍ରାଣ୍ଟ ଗୁଜରାଟ ସମ୍ମିଳନୀ 2019 (ଜାନୁଆରୀ 17-19, 2019)ରେ ଭାଗନେବା ପାଇଁ ମାଲଟା ପ୍ରଧାନମନ୍ତ୍ରୀଙ୍କ ଭାରତ ଗସ୍ତ

ମାଲଟାର ପ୍ରଧାନମନ୍ତ୍ରୀ ଡଃ ଯୋଶେଫ ମସ୍କାଟ ଗୁଜରାଟ ଉଦ୍ୟୋଗ ସମ୍ମିଳନୀ 2019ରେ ଭାଗନେବା ପାଇଁ 2019 ଜାନୁଆରୀ 17-19 ମଧ୍ୟରେ ତାଙ୍କ ପ୍ରଥମ ଭାରତ ଗସ୍ତରେ ଆସିଛନ୍ତି । ତାଙ୍କ ସହିତ ଆସିଛନ୍ତି ଅର୍ଥନୀତି, ପୁଞ୍ଜିନିବେଶ ଓ କ୍ଷୁଦ୍ର ବ୍ୟବସାୟ ମନ୍ତ୍ରୀ ଡଃ ଖ୍ରୀଷ୍ଟିଆନ କାର୍ଡୋନା, ତାଙ୍କ ମନ୍ତ୍ରଣାଳୟର ବରିଷ୍ଠ ପଦାଧିକାରୀ ଏବଂ ଏକ ବୃହତ ବ୍ୟବସାୟିକ ପ୍ରତିନିଧି ଦଳ । ଭାରତରେ ପହଂଚିବା ପରେ ମାଲଟା ପ୍ରଧାନମନ୍ତ୍ରୀ ଏବଂ ତାଙ୍କର ପ୍ରତିନିଧି ଦଳଙ୍କୁ ଗୁଜରାଟର ରାଜ୍ୟପାଳ ଶ୍ରୀ ଓ ପି କୋହଲି ସ୍ୱାଗତ କରିଥିଲେ । ଏହି ସମ୍ମିଳନୀ ପରେ ପ୍ରଧାନମନ୍ତ୍ରୀ ମସ୍କାଟ ପ୍ରଧାନମନ୍ତ୍ରୀଙ୍କ ସହିତ ଏକ ଦ୍ୱିପାକ୍ଷିକ ବୈଠକରେ ଭାଗ ନେଇଥିଲେ । ଗତବର୍ଷ ସେପ୍ଟେମ୍ବରରେ ମାଲଟାକୁ ଭାରତର ଉପରାଷ୍ଟପ୍ରତିଙ୍କ ଗସ୍ତକୁ ନେଇ ସେ ଖୁସି ପ୍ରକାଶ କରି ସ୍ମୃତିଚାରଣ କରିଥିଲେ ଏବଂ ଦ୍ୱପାକ୍ଷିକ ସମ୍ପର୍କକୁ ବୃଦ୍ଧି କରିବା ପାଇଁ ଉଭୟ ପକ୍ଷଙ୍କର ଗସ୍ତ କାର୍ଯ୍ୟକ୍ରମ ବୃଦ୍ଧିକୁ ସେ ପ୍ରଶଂସା କରିଥିଲେ । ଉଭୟ ପ୍ରଧାନମନ୍ତ୍ରୀ ବାଣିଜ୍ୟ ଓ ଉଦ୍ୟୋଗକୁ ନେଇ ପାରସ୍ପରିକ ସମ୍ପର୍କ ବୃଦ୍ଧିର ସମ୍ଭାବନା ସମ୍ବନ୍ଧରେ ଆଲୋଚନା କରିଥିଲେ । ଆଫ୍ରିକା ଓ ୟୁରୋପ ବଜାର ପାଇଁ ମାଲଟାକୁ ଏକ ସାମ୍ଭାବ୍ୟ ହବ୍ ଭାବରେ ପରିଣତ କରିବା ପାଇଁ ସେ ଭାରତୀୟ ଫାର୍ମା ଏବଂ ସୂଚନା ଓ ପ୍ରଯୁକ୍ତି ଶିଳ୍ପକୁ ସ୍ୱାଗତ କରିଥିଲେ । କୃତ୍ରିମ ଧୀଶକ୍ତି, ବ୍ଲକ-ଚେନ ଏବଂ ଆର୍ଥିକ ବୈଷୟିକ ଜ୍ଞାନ ଆଦି ଅତ୍ୟାଧୁନିକ ଜ୍ଞାନ କୌଶଳ କ୍ଷେତ୍ରରେ ମାଲଟାକୁ ସହାୟତା କରିବା ପାଇଁ ସେ ଭାରତକୁ ଆମନ୍ତ୍ରଣ କରିଥିଲେ । ବ୍ଲକ-ଚେନ ଜ୍ଞାନକୌଶଳ କ୍ଷେତ୍ରରେ ମାଲଟା ଏକ ଆନୁଷ୍ଠାନିକ ଆଇନ ପ୍ରଣୟନ କରିଛି ଏବଂ ଏହି ପ୍ରକ୍ରିୟାର ପରିଚାଳନା ପାଇଁ ଭାରତୀୟ ସୂଚନା ଓ ପ୍ରଯୁକ୍ତି କମ୍ପାନୀମାନଙ୍କର ଭୂମିକା ଥିବାର ଅନୁଭବ କରୁଛି । ପ୍ରଧାନମନ୍ତ୍ରୀ ମୋଦୀ ଶିକ୍ଷାପ୍ରଦାନ କ୍ଷେତ୍ରରେ ମାଲଟାଠାରୁ ଅଧିକ ସହାୟତାର ଆମନ୍ତ୍ରଣ କରିଥିଲେ । ଏଥିରେ ଅନ୍ତର୍ଭୁକ୍ତ ରହିଛି ଗୁଜରାଟର ଫରେନ୍ସିକ୍ ବିଶ୍ୱବିଦ୍ୟାଳୟରେ ମାଲଟା ବୃତ୍ତିଧାରୀମାନଙ୍କ ପାଇଁ ସାମ୍ଭାବ୍ୟ ପ୍ରଶିକ୍ଷଣ ପାଠ୍ୟକ୍ରମ ପ୍ରଦାନ । ସତତ ଏବଂ କମ କାର୍ବନ-ଇମ୍ପ୍ରିଂଟ ବିକାଶ ଲାଗି ଅକ୍ଷୟ ଶକ୍ତିର ଗୁରୁତ୍ୱ ସମ୍ବନ୍ଧରେ ହୃଦୟଙ୍ଗମ କରି ଉଭୟ ନେତା ଆନ୍ତର୍ଜାତିକ ସୌର ଗଠବନ୍ଧନ ପଦକ୍ଷେକୁ ଉଚ୍ଚ ପ୍ରଶଂସା କରିଥିଲେ ଏବଂ ସୌର ଜ୍ଞାନକୌଶଳର ବିକାଶ କ୍ଷେତ୍ରରେ ଓ ସୌର ଶକ୍ତିର ସମ୍ପୂର୍ଣ୍ଣ ଉପଯୋଗ କ୍ଷେତ୍ରରେ ପୂର୍ଣ୍ଣ ସହଯୋଗ କରିବା ପାଇଁ ସଂକଳ୍ପବଦ୍ଧତା ପ୍ରକାଶ କରିଥିଲେ । ଏହି ଗସ୍ତ ସମୟରେ ପ୍ରଧାନମନ୍ତ୍ରୀ ଗୁଜରାଟ ଉଦ୍ୟୋଗ ସମ୍ମିଳନୀ 2019ରେ ଅଂଶଗ୍ରହଣ କରିବା ସହ ଗୁଜରାଟ ମୁଖ୍ୟମନ୍ତ୍ରୀଙ୍କୁ ମଧ୍ୟ ଭେଟିଥିଲେ ।
ପାରଦ ଉପରେ ମିନାମାତା ବୁଝାମଣାର ଅନୁସମର୍ଥନକୁ କ୍ୟାବିନେଟ ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପାରଦ ଉପରେ ମିନାମାତା ବୁଝାମଣାର ପୋଷଣକୁ ଅନୁମୋଦନ ମିଳିଛି । ଏହାସହିତ ଅନୁସମର୍ଥନ କରାଯାଇଥିବା ବୁଝାମଣାକୁ ହସ୍ତାନ୍ତର ଜରିଆରେ ଭାରତ ବୁଝାମଣାର ପକ୍ଷ ହୋଇପାରିଛି । ପାରଦ ଉପରେ ମିନାମାତା ବୁଝାମଣାର ଅନୁସମର୍ଥନକୁ ମଞ୍ଜୁରି ଅନ୍ତର୍ଗତ ପାରଦ ଆଧାରିତ ଉତ୍ପାଦ ଏବଂ ପାରଦ ଯୌଗିକ ସମ୍ବନ୍ଧୀୟ ପ୍ରକ୍ରିୟା ସମ୍ପର୍କରେ 2025 ପର୍ଯ୍ୟନ୍ତ ଅବଧି ନିର୍ଦ୍ଧାରଣ କରାଯାଇଛି । ପାରଦ ଉପରେ ମିନାମାତା ବୁଝାମଣା ଏକ ନିରନ୍ତର ବିକାଶ ସମ୍ପର୍କରେ କାର୍ଯ୍ୟାନ୍ୱୟନ କରାଯିବ, ଯାହାର ଉଦ୍ଦେଶ୍ୟ ମାନବ ସ୍ୱାସ୍ଥ୍ୟ ଏବଂ ପରିବେଶକୁ ପାରଦ ଏବଂ ପାରଦର ଯୌଗିକ ଉତ୍ସର୍ଜନରୁ ରକ୍ଷା କରିବା । ବୁଝାମଣା ଅନ୍ତର୍ଗତ ପାରଦର ଦୁଷ୍ପରିଣାମରୁ ରକ୍ଷା ମିଳିପାରିବ ଏବଂ ବିକାଶଶୀଳ ରାଷ୍ଟ୍ରଗୁଡ଼ିକର ବିକାଶ ସୁରକ୍ଷିତ ହୋଇପାରିବ । ପାରଦ ଉପରେ ମିନାମାତା ବୁଝାମଣାରୁ ଉପକ୍ରମଗୁଡ଼ିକୁ ପ୍ରେରଣା ମିଳିପାରିବ, ସେମାନେ ପାରଦମୁକ୍ତ ବିକଳ୍ପକୁ ଆପଣାଇବା ଏବଂ ନିଜ ନିର୍ମାଣ ପ୍ରକ୍ରିୟାରେ ପାରଦ ମୁକ୍ତ ପ୍ରଯୁକ୍ତିର ବ୍ୟବହାର କରିବେ । ଏହାଦ୍ୱାରା ଗବେଷଣା ଏବଂ ବିକାଶ ତ୍ୱରାନ୍ୱିତ ହେବ ଏବଂ ନବସୃଜନକୁ ପ୍ରୋତ୍ସାହନ ମିଳିବ ।
କର୍ଣ୍ଣାଟକର ମନ୍ତ୍ରୀ ଶ୍ରୀ ଉମେଶ କଟ୍ଟିଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କର୍ଣ୍ଣାଟକର ମନ୍ତ୍ରୀ ଶ୍ରୀ ଉମେଶ କଟ୍ଟିଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଜଣେ ଅଭିଜ୍ଞ ନେତା ଭାବରେ କର୍ଣ୍ଣାଟକର ବିକାଶ ପାଇଁ ଶ୍ରୀ ଉମେଶ କଟ୍ଟିଙ୍କ ଯୋଗଦାନ ବେଶ ମହତ୍ତ୍ୱପୂର୍ଣ୍ଣ । ତାଙ୍କ ବିୟୋଗରେ ଦୁଃଖିତ । ଏହି ଦୁଃଖଦ ମୁହୂର୍ତ୍ତରେ ତାଙ୍କ ପରିବାର ଓ ପରିଜନଙ୍କୁ ସମବେଦନା ଜଣାଉଛି । ଓମ ଶାନ୍ତି ।”
ଶ୍ରୀ ସାଇରସ୍ ମିସ୍ତ୍ରୀଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ସାଇରସ୍ ମିସ୍ତ୍ରୀଙ୍କ ଅକାଳ ବିୟୋଗରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ସେ ଜଣେ ପ୍ରତିବଦ୍ଧ ବ୍ୟବସାୟିକ ନେତୃତ୍ୱ ଥିଲେ ଯିଏ ଭାରତର ଆର୍ଥିକ ଶକ୍ତିରେ ବିଶ୍ୱାସ କରୁଥିଲେ । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଶ୍ରୀ ସାଇରସ୍ ମିସ୍ତ୍ରୀଙ୍କ ଅକାଳ ବିୟୋଗ ଆଶ୍ଚର୍ଯ୍ୟଜନକ ଅଟେ । ସେ ଜଣେ ପ୍ରତିବଦ୍ଧ ବ୍ୟବସାୟୀ ନେତୃତ୍ୱ ଥିଲେ ଯିଏ ଭାରତର ଆର୍ଥିକ ଶକ୍ତିରେ ବିଶ୍ୱାସ କରୁଥିଲେ । ତାଙ୍କର ଦେହାନ୍ତ ବାଣିଜ୍ୟ ଏବଂ ଶିଳ୍ପ ଜଗତ ପାଇଁ ଏକ ବଡ କ୍ଷତି । ତାଙ୍କ ପରିବାର ଏବଂ ବନ୍ଧୁମାନଙ୍କ ପ୍ରତି ସମବେଦନା । ତାଙ୍କର ଆତ୍ମାର ସଦଗତି ପ୍ରାପ୍ତ ହେଉ ।”
ସ୍ୱର୍ଗତ ଶ୍ରୀ ହରମୋହନ ସିଂହ ଯାଦବଙ୍କ ୧୦ମ ମୃତ୍ୟୁବାର୍ଷିକୀ ଅବସରରେ ଜୁଲାଇ ୨୫ରେ ଆୟୋଜିତ କାର୍ଯ୍ୟକ୍ରମକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜୁଲାଇ ୨୫, ୨୦୨୨ ଅପରାହ୍ନ ୪.୩୦ରେ ସ୍ୱର୍ଗତ ଶ୍ରୀ ହରମୋହନ ସିଂହ ଯାଦବଙ୍କ ୧୦ମ ମୃତ୍ୟୁବାର୍ଷିକୀ ଅବସରରେ ଆୟୋଜିତ କାର୍ଯ୍ୟକ୍ରମକୁ ଭିଡିଓ କନଫରେନ୍ସିଂ ମାଧ୍ୟମରେ ସମ୍ବୋଧିତ କରିବେ । ଶ୍ରୀ ହରମୋହନ ସିଂହ ଯାଦବ (ଅକ୍ଟୋବର ୧୮, ୧୯୨୧- ଜୁଲାଇ ୨୫ ୨୦୧୨) ଯାଦବ ସମାଜର ଜଣେ ଉତ୍ତୁଙ୍ଗ ନେତା ଥିଲେ । ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଯୋଗଦାନ କୃଷକ, ପଛୁଆ ବର୍ଗ ଓ ସମାଜର ଅନ୍ୟ ବର୍ଗଙ୍କ ପ୍ରତି ସ୍ୱର୍ଗତ ନେତାଙ୍କ ଅବଦାନକୁ ସ୍ୱୀକୃତି ପ୍ରଦାନ କରୁଛି । ଦୀର୍ଘବର୍ଷ ଧରି ଶ୍ରୀ ହରମୋହନ ସିଂହ ଯାଦବ ରାଜନୀତିରେ ସକ୍ରିୟ ରହି ଏମଏଲସି, ବିଧାୟକ, ରାଜ୍ୟସଭା ସଦସ୍ୟ ଓ ଅଖିଳ ଭାରତୀୟ ଯାଦବ ମହାସଭାର ଅଧ୍ୟକ୍ଷ ଭାବେ କାମ କରିଥିଲେ । ପୁଅ ଶ୍ରୀ ସୁଖରାମ ସିଂହଙ୍କ ସହାୟତାରେ କାନପୁର ଆଖପାଖରେ ଅନେକଗୁଡିଏ ଶିକ୍ଷାନୁଷ୍ଠାନ ପ୍ରତିଷ୍ଠା କରିବାରେ ସେ ପ୍ରମୁଖ ଭୂମିକା ଗ୍ରହଣ କରିଥିଲେ । ୧୯୮୪ ଶିଖ ବିରୋଧୀ ଦଙ୍ଗା ବେଳେ ସାହସିକତା ପ୍ରଦର୍ଶନ କରି ଅନେକ ଶିଖଙ୍କ ଜୀବନ ବଞ୍ଚାଇ ଥିବା ଶ୍ରୀ ହରମୋହନ ସିଂହ ଯାଦବଙ୍କୁ ୧୯୯୧ରେ ଶୌର୍ଯ୍ୟ ଚକ୍ରରେ ସମ୍ମାନିତ କରାଯାଇଥିଲା ।
ନବରାତ୍ରୀ ଅବସରରେ ମା କାଳରାତ୍ରୀଙ୍କୁ ପ୍ରାର୍ଥନା ଜଣାଇଲେ

ନବରାତ୍ରୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମା କାଳରାତ୍ରୀଙ୍କୁ ପ୍ରାର୍ଥନା ଜଣାଇବା ସହ ସମସ୍ତଙ୍କ ପାଇଁ ଆଶୀର୍ବାଦ କାମନା କରିଛନ୍ତି । ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି; “ମା କାଳରାତ୍ରୀଙ୍କ ନିକଟରେ ପ୍ରାର୍ଥନା, ସବୁ ବାଧାବିଘ୍ନ ଦୂର କରି ସେ ସମସ୍ତଙ୍କ ଜୀବନରେ ସୁଖ, ଶାନ୍ତି, ସମୃଦ୍ଧି ଓ ଉତ୍ତମ ସ୍ୱାସ୍ଥ୍ୟ ନେଇ ଆସନ୍ତୁ ।”
ଶୁଭ ଶୁକ୍ରବାର ଉପଲକ୍ଷେ ପ୍ରଭୁ ଯୀଶୁଙ୍କ ସାହସ ଓ କରୁଣାକୁ ସ୍ମରଣ କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭ ଶୁକ୍ରବାର ଉପଲକ୍ଷେ ପ୍ରଭୁ ଯୀଶୁଙ୍କ ସାହସ ଓ କରୁଣାକୁ ସ୍ମରଣ କରିଛନ୍ତି । ନିଜ ବାର୍ତ୍ତାରେ ପ୍ରଧାନମନ୍ତ୍ରୀ କହିଥିଲେ ଯେ “ଶୁଭ ଶୁକ୍ରବାର ଦିବସରେ ଆମେ ପ୍ରଭୁ ଯୀଶୁଙ୍କ ସାହସ ଓ କରୁଣାକୁ ସ୍ମରଣ କରିଥାଉ । ପ୍ରଭୁ ଯୀଶୁ ଅନ୍ୟମାନଙ୍କ ସେବା ଏବଂ ସମାଜରୁ ଅନ୍ୟାୟ, ଯନ୍ତ୍ରଣା ଏବଂ ଦୁଃଖ ଦୂର କରିବା ଲାଗି ନିଜ ଜୀବନକୁ ସମର୍ପି ଦେଇଥିଲେ ।”
ବର୍ମିଂହାମରେ ରାଜ୍ୟଗୋଷ୍ଠୀ କ୍ରୀଡା ୨୦୨୨ ଆରମ୍ଭ ଅବସରରେ ଭାରତୀୟ ଦଳକୁ ପ୍ରଧାନମନ୍ତ୍ରୀଙ୍କ ଶୁଭକାମନା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମରେ ରାଜ୍ୟଗୋଷ୍ଠୀ କ୍ରୀଡା ୨୦୨୨ ଆରମ୍ଭ ଅବସରରେ ଭାରତୀୟ ଦଳକୁ ଶୁଭକାମନା ଜଣାଇଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ବର୍ମିଂହାମରେ ରାଜ୍ୟଗୋଷ୍ଠୀ କ୍ରୀଡା ୨୦୨୨ ଆରମ୍ଭ ଅବସରରେ ଭାରତୀୟ ଦଳକୁ ଶୁଭକାମନା । ଆମ କ୍ରୀଡାବିତମାନେ ଶ୍ରେଷ୍ଠ ପ୍ରଦର୍ଶନ କରିବା ଓ ଚିତ୍ତାକର୍ଷକ ଖେଳ ପ୍ରଦର୍ଶନ ମାଧ୍ୟମରେ ଦେଶବାସୀଙ୍କୁ ପ୍ରେରଣା ଯୋଗାଇବା ନେଇ ମୁଁ ନିଶ୍ଚିତ ।”
ନେତାଜୀ ସୁଭାଷ ଚନ୍ଦ୍ର ବୋଷଙ୍କୁ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି

ନେତାଜୀ ସୁଭାଷ ଚନ୍ଦ୍ର ବୋଷଙ୍କୁ ତାଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି “ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଶୌର୍ଯ୍ୟ ଓ ସାହସିକତା ପାଇଁ ପ୍ରତ୍ୟେକ ଭାରତୀୟ ଆଜି ଗୌରବାନ୍ଵିତ । ଆଜି ଜନ୍ମ ଦିବସରେ ଏହି ମହାନ ପୁରୁଷଙ୍କୁ ଆମର ସଶ୍ରଦ୍ଧ ପ୍ରଣିପାତ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏସିଆ କ୍ରୀଡା – 2018ର ସ୍ଵର୍ଣ୍ଣ ବିଜେତା ଭାରତୀୟ ରୋଇଂ ଦଳକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ଇଣ୍ଡୋନେସିଆର ଜାକର୍ତ୍ତା-ପାଲେମ୍ବଙ୍ଗଠାରେ ଆୟୋଜିତ ଏସୀୟ କ୍ରୀଡା – 2018ର ପୁରୁଷ ନୌଚାଳନାର ଚାରିଜଣିଆ ସ୍କଲ୍ସ ବର୍ଗରେ ସ୍ଵର୍ଣ୍ଣ ପଦକ ଲାଭ କରିଥିବା ଭାରତୀୟ ଦଳର ସବର୍ନ ସିଂହ, ଦାତ୍ତୁ ବାବନ ଭୋକନାଲ, ଓମ ପ୍ରକାଶ ଏବଂ ସୁଖମୀତ ସିଂହଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି । “ଆମ ଟିମ ଦ୍ଵାରା ଚମତ୍କାର ନୌଚାଳନା । ପୁରୁଷ ଚାରିଜଣିଆ ନୌଚାଳନା ସ୍କଲ୍ସ ବର୍ଗରେ ସ୍ଵର୍ଣ୍ଣ ପଦକ ଜିଣି ଭାରତକୁ ଅଧିକ ଗୌରାବାନ୍ଵିତ କରିଛନ୍ତି । ସବର୍ନ ସିଂହ, ଦାତ୍ତୁ ବାବନ ଭୋକନାଲ, ଓମ ପ୍ରକାଶ ଏବଂ ସୁଖମୀତ ସିଂହଙ୍କ ଦଳକୁ ଅଭିନନ୍ଦନ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
୨ ଜାନୁଆରୀରେ ପ୍ରଧାନମନ୍ତ୍ରୀଙ୍କ ମିରଟ ଗସ୍ତ କାର୍ଯ୍ୟକ୍ରମ

ପ୍ରଧାନମନ୍ତ୍ରୀ ୨ ଜାନୁଆରୀ ୨୦୨୨ରେ ମିରଟ ଗସ୍ତ କରିବେ ଏବଂ ସେଠାରେ ପ୍ରାୟ ଅପରାହ୍ନ ଗୋଟାଏ ବେଳେ ମେଜର ଧ୍ୟାନଚାନ୍ଦ କ୍ରୀଡା ବିଶ୍ୱବିଦ୍ୟାଳୟର ଭିତିପ୍ରସ୍ତର ସ୍ଥାପନ କରିବେ । ଏହି ବିଶ୍ୱବିଦ୍ୟାଳୟ ମିରଟର ସାରଧନା ସହରର ସାଲୱା ଏବଂ କାଇଲି ଗ୍ରାମରେ ପ୍ରତିଷ୍ଠା କରାଯିବ । ଏଥିରେ ଆନୁମାନିକ ଖର୍ଚ୍ଚର ବଜେଟ୍ ୭୦୦ କୋଟି ଟଙ୍କା ରହିଛି । ପ୍ରଧାନମନ୍ତ୍ରୀ ଯେଉଁ ପ୍ରମୁଖ କ୍ଷେତ୍ର ଉପରେ ବିଶେଷ ଧ୍ୟାନ ଦେଉଛନ୍ତି, ତାହା ମଧ୍ୟରେ କ୍ରୀଡା ସଂସ୍କୃତିକୁ ଅନୁପ୍ରବେଶ କରାଇବା ଏବଂ ଦେଶର ସମସ୍ତ ଅଂଚଳରେ ବିଶ୍ୱସ୍ତରୀୟ କ୍ରୀଡା ଭିତିଭୂମି ସ୍ଥାପନ କରିବା ଅନ୍ତର୍ଭୂକ୍ତ ଅଟେ । ମିରଟରେ ମେଜର ଧ୍ୟାନଚାନ୍ଦ ଖେଳ ବିଶ୍ୱବିଦ୍ୟାଳୟର ସ୍ଥାପନା ଏହି ପରିକଳ୍ପନାକୁ ସମ୍ପୂର୍ଣ୍ଣ କରିବା ଦିଗରେ ନିଆ ଯାଇଥିବା ଏକ ବହୁତ ବଡ ପଦକ୍ଷେପ ହେବ । କ୍ରୀଡା ବିଶ୍ୱବିଦ୍ୟାଳୟ ଆଧୁନିକ ଏବଂ ସର୍ବୋତ୍କୃଷ୍ଟ କ୍ରୀଡା ଭିତିଭୂମିରେ ସଜ୍ଜିତ ହେବ, ଯେଉଁଠାରେ ସିନ୍ଥେଟିକ୍ ହକି ଖେଳ ପଡିଆ, ଫୁଟବଲ୍ ଖେଳ ପଡିଆ, ବାସ୍କେଟ୍ ବଲ୍‌/ ଭଲି ବଲ୍‌/ କବାଡି ଖେଳ ପଡିଆ, ଲନ୍ ଟେନିସ୍ କୋର୍ଟ, ଜିମ୍‌ନାସିୟମ୍ ହଲ୍‌, ସିନ୍ଥେଟିକ୍ ଦୌଡ ଷ୍ଟାଡିୟମ୍‌, ସନ୍ତରଣ ପୋଖରୀ, ବହୁମୁଖୀ ଉପଯୋଗୀ ହଲ୍ ଏବଂ ସାଇକେଲ୍ ଚାଳନା ଛତ୍ରାଙ୍ଗଣ (ଭେଲୋଡ୍ରୋମ୍‌) ଇତ୍ୟାଦି ରହିବ । ଏହି ବିଶ୍ୱବିଦ୍ୟାଳୟରେ ବନ୍ଧୁକ ଚାଳନା, ସ୍କ୍ୱାସ୍‌, ଜିମ୍‌ନାଷ୍ଟିକ୍‌, ଭାରୋତୋଳନ, ତୀରନ୍ଦାଜୀ, ନୌ ଚାଳନା (କାନୋଇଂ) ଏବଂ କାୟାକିଂ ଭଳି ଅନ୍ୟାନ୍ୟ ସୁବିଧା ମଧ୍ୟ ଉପଲବ୍ଧ ହେବ । ୫୪୦ ଜଣ ମହିଳା ଏବଂ ୫୪୦ ପୁରୁଷ କ୍ରୀଡାବିତ୍‌ଙ୍କୁ ମିଶାଇ ସମୁଦାୟ ୧୦୮୦ କ୍ରୀଡାବିତ୍‌ଙ୍କୁ ପ୍ରଶିକ୍ଷଣ ଦେବା ନିମନ୍ତେ ଏହି ବିଶ୍ୱବିଦ୍ୟାଳୟର କ୍ଷମତା ରହିବ ।
ମକର ସଂକ୍ରାନ୍ତି, ଉତ୍ତରାୟଣ, ଭୋଗି, ମାଘ ବିହୁ ଓ ପୋଙ୍ଗଲ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଏକ ଟ୍ୱିଟ ଶୃଙ୍ଖଳାରେ କହିଛନ୍ତି; ସାରା ଦେଶରେ ଆମେ ବିଭିନ୍ନ ଉତ୍ସବ ପାଳନ କରୁଛୁ ଯାହା ଭାରତର ସମୃଦ୍ଧ ସାଂସ୍କୃତିକ ବିବିଧତାକୁ ଦର୍ଶାଇଥାଏ । ଏସବୁ ଉତ୍ସବ ଅବସରରେ ଶୁଭେଚ୍ଛା ଜ୍ଞାପନ କରୁଛି । “ମକର ସଂକ୍ରାନ୍ତି ଅବସରରେ ଶୁଭେଚ୍ଛା ଜଣାଉଛି । https://t.co/4ittq5QTsr ଦିବ୍ୟ ଉତ୍ତରାୟଣ କାମନା କରୁଛି । https://t.co/hHcMBzBJZP ଭୋଗି ଅବସରରେ ସମସ୍ତଙ୍କୁ ଶୁଭେଚ୍ଛା । ଏହି ନିଆରା ଉତ୍ସବ ଆମ ସମାଜରେ ସୌହାର୍ଦ୍ଦ୍ୟ ଭରି ଦେଉ । ଦେଶବାସୀଙ୍କ ସୁସ୍ୱାସ୍ଥ୍ୟ ଓ ମଙ୍ଗଳ କାମନା କରୁଛି । https://t.co/plBhr”
ରାଜସ୍ଥାନର ଯୋଧପୁରରେ ମର୍ମନ୍ତୁଦ ସିଲିଣ୍ଡର ଦୁର୍ଘଟଣା ପରେ ପିଏମଏନଆରଏଫ୍‍ରୁ ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜସ୍ଥାନର ଯୋଧପୁରରେ ଘଟିଥିବା ମର୍ମନ୍ତୁଦ ସିଲିଣ୍ଡର ଦୁର୍ଘଟଣାରେ ମୃତ୍ୟୁ ବରଣ କରିଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କ ଲାଗି ୨ଲକ୍ଷ ଟଙ୍କା ଏବଂ ଆହତଙ୍କ ପାଇଁ ୫୦,୦୦୦ ଟଙ୍କା କରି ଅନୁକମ୍ପାମୂଳକ ସହାୟତା ରାଶି ଘୋଷଣା କରିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍‍ କରିଛି; “ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ରାଜସ୍ଥାନର ଯୋଧପୁରରେ ଘଟିଥିବା ମର୍ମନ୍ତୁଦ ସିଲିଣ୍ଡର ଦୁର୍ଘଟଣାରେ ପ୍ରତ୍ୟେକ ମୃତକଙ୍କ ନିକଟ ସମ୍ପର୍କୀୟଙ୍କ ପାଇଁ ପିଏମଏନଆରଏଫ୍‍ ରୁ ୨ ଲକ୍ଷ ଟଙ୍କା ପ୍ରଦାନ ଲାଗି ଘୋଷଣା କରିଛନ୍ତି । ଆହତମାନଙ୍କୁ ୫୦,୦୦୦ ଟଙ୍କା କରି ଦିଆଯିବ ।”
ଭାରତ - ମରୋକ୍କୋ ଆଇନ କ୍ଷେତ୍ରରେ ବୁଝାମଣାକୁ କ୍ୟାବିନେଟର ମଞ୍ଜୁରି

ଭାରତ ଏବଂ ମରୋକ୍କୋ ମଧ୍ୟରେ ଆଇନ ଓ ଆଇନ ପ୍ରଣୟନ କ୍ଷେତ୍ରରେ ସେମାନଙ୍କ ଅଭିଜ୍ଞତା ଏବଂ ବିଶେଷ ଜ୍ଞାନର ଆଦାନ ପ୍ରଦାନ ଉଦ୍ଦେଶ୍ୟରେ ସ୍ୱାକ୍ଷରିତ ବୁଝାମଣାପତ୍ର (ଏମଓୟୁ)କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ପିଛିଲା ଭାବେ ମଞ୍ଜୁରି ଦେଇଛନ୍ତି । ଏହି ଏମଓୟୁ ଦ୍ୱାରା ଆଇନଜୀବୀ, ଆଇନ ଅଧିକାରୀ ଏବଂ ଆଇନ ଛାତ୍ରଛାତ୍ରୀମାନଙ୍କୁ ଆଇନ ଏବଂ ନ୍ୟାୟ କ୍ଷେତ୍ର ସହ ଜଡ଼ିତ ପ୍ରସଙ୍ଗ ଉପରେ ଭାରତ ଏବଂ ମରୋକ୍କୋର ଅଧିକାରୀମାନଙ୍କ ପକ୍ଷରୁ ଆୟୋଜିତ ସେମିନାର, ବିଚାର ଗୋଷ୍ଠୀ ଏବଂ କର୍ମଶାଳାରେ ବିଚାର ବିମର୍ଶ କରିବାର ସୁଯୋଗ ମିଳିବ ।
ପ୍ରଧାନମନ୍ତ୍ରୀ ମକର ସଂକ୍ରାନ୍ତି ଅବସରରେ କର୍ଣ୍ଣାଟକବାସୀଙ୍କୁ ଶୁଭେଚ୍ଛା ଜଣାଇଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମକର ସଂକ୍ରାନ୍ତିର ଶୁଭ ଅବସରରେ କର୍ଣ୍ଣାଟକବାସୀଙ୍କୁ ଶୁଭେଚ୍ଛା ଜଣାଇଛନ୍ତି । କର୍ଣ୍ଣାଟକର ମୁଖ୍ୟମନ୍ତ୍ରୀ ଶ୍ରୀ ବାସଭାରାଜ ଏସ ବୋମ୍ମାଇଙ୍କ ମକର ସଂକ୍ରାନ୍ତି ଶୁଭେଚ୍ଛା ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି; “ମୋର କର୍ଣ୍ଣାଟକର ଭଉଣୀ ଓ ଭାଇ ମାନଙ୍କୁ ମକର ସଂକ୍ରାନ୍ତିର ଶୁଭେଚ୍ଛା ଜଣାଉଛି, ଜାତୀୟ ପ୍ରଗତିରେ ଏହି ରାଜ୍ୟର ଅଭୂତପୂର୍ବ ଅବଦାନ ରହିଛି । ରାଜ୍ୟବାସୀଙ୍କ ସଶକ୍ତିକରଣ ପାଇଁ ଉଭୟ କେନ୍ଦ୍ର ଓ ରାଜ୍ୟ ସରକାର କାର୍ଯ୍ୟ ଜାରି ରଖିବେ ।”
ଶ୍ୟାମଜୀ କୃଷ୍ଣ ବର୍ମାଙ୍କ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ

ଶ୍ୟାମଜୀ କୃଷ୍ଣ ବର୍ମାଙ୍କୁ ତାଙ୍କ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ମରଣ କରିବା ସହ ଶ୍ରଦ୍ଧାଞ୍ଜଳି ଜଣାଇଛନ୍ତି । “ଶ୍ୟାମଜୀ କୃଷ୍ଣ ବର୍ମାଙ୍କୁ ତାଙ୍କ ଜନ୍ମ ବାର୍ଷିକୀରେ ସ୍ମରଣ କରୁଛୁ । ସ୍ଵାଧୀନତା ସଂଗ୍ରାମକୁ ତାଙ୍କର ଦୃଷ୍ଟାନ୍ତମୂଳକ ଅବଦାନ ଆମ ହୃଦୟରେ ବସା ବାନ୍ଧି ରହିଛି । ଶ୍ୟାମଜୀ କୃଷ୍ଣ ବର୍ମା ଅନେକ ଭାରତୀୟଙ୍କୁ ସ୍ଵାଧୀନତା ସଂଗ୍ରାମରେ ଝାସ ଦେବା ଲାଗି ପ୍ରେରଣା ଯୋଗାଇଥିଲେ ଏବଂ ସେ ଦେଶପ୍ରେମର ଆଲୋକବର୍ତ୍ତିକା ଭାବେ ସବୁବେଳେ ସ୍ମରଣୀୟ ହୋଇ ରହିଛନ୍ତି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ମାନବ ଉପଯୋଗ ସଂକ୍ରାନ୍ତ ମେଡିକାଲ ଉତ୍ପାଦର ନିୟନ୍ତ୍ରଣ କ୍ଷେତ୍ରରେ ବ୍ରିକ୍ସ ଦେଶର ଚିକିତ୍ସା ନିୟାମକ ଏଜେନ୍ସିମାନଙ୍କ ମଧ୍ୟରେ ସହଯୋଗ ବୁଝାମଣାକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ମାନବ ଉପଯୋଗ ସଂକ୍ରାନ୍ତ ମେଡିକାଲ ଉତ୍ପାଦର ନିୟନ୍ତ୍ରଣ କ୍ଷେତ୍ରରେ ସହଯୋଗ ନିମନ୍ତେ ବ୍ରିକ୍ସ ଦେଶମାନଙ୍କର ଚିକିତ୍ସା ନିୟାମକ ଏଜେନ୍ସି ମଧ୍ୟରେ ବୁଝାମଣାପତ୍ର (ଏମଓୟୁ) ସ୍ୱାକ୍ଷର କରାଯିବା ପ୍ରସ୍ତାବକୁ ମଞ୍ଜୁରି ପ୍ରଦାନ କରିଛନ୍ତି । ପ୍ରସ୍ତାବିତ ଏମଓୟୁ ସହ ସମ୍ପୃକ୍ତ ପକ୍ଷ ମଧ୍ୟରେ ନିୟାମକ ଦିଗ ବିଷୟରେ ଉନ୍ନତ ବୁଝାମଣା ବିକଶିତ କରିବାରେ ସହଜ ହେବ । ଏଥିସହିତ ଭାରତରୁ ବ୍ରିକ୍ସ ଦେଶଗୁଡ଼ିକୁ ମେଡିକାଲ ଉତ୍ପାଦର ରପ୍ତାନିରେ ବିଶେଷ ସହାୟତା ମିଳିପାରିବ ।
ପ୍ରଧାନମନ୍ତ୍ରୀ ଶ୍ରୀ ସି ରାଜଗୋପାଲଚାରୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ସି ରାଜଗୋପାଳଚାରୀଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି; “ଶ୍ରୀ ସି ରାଜଗୋପାଲଚାରୀଙ୍କୁ ତାଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି । ସ୍ୱାଧୀନତା ସଂଗ୍ରାମ, ପ୍ରଶାସନିକ ତଥା ବୁଦ୍ଧିମତ୍ତା କ୍ଷେତ୍ରରେ ତାଙ୍କର ଅବଦାନ ପାଇଁ ତାଙ୍କୁ ସର୍ବଦା ସ୍ମରଣ କରାଯାଏ । ରାଜ୍ୟପାଳ ଜେନେରାଲ ଭାବେ ରାଜାଜୀ ଶପଥ ଗ୍ରହଣ କରିବା ଏବଂ ତାଙ୍କୁ ଭାରତ ରତ୍ନ ପ୍ରଦାନ କରାଯିବାର ବିଜ୍ଞପ୍ତିରେ ସଂକ୍ରାନ୍ତରେ ମନେ ପକାଇଥିଲେ । https://t.co/psAnq7i9bo ରାଜଜୀ ଜଣେ ବହୁ ପ୍ରଶଂସିତ ରାଷ୍ଟ୍ରନୀତିଜ୍ଞ ଥିଲେ । ତାଙ୍କର ଜଣେ ଉତ୍ତମ ଶୁଭେଚ୍ଛୁ ଥିଲେ ସର୍ଦ୍ଦାର ପଟେଲ । ଏଠାରେ ଚିଠିର ଏକ ଅଂଶ ରହିଛି ଯାହାକୁ ସର୍ଦ୍ଦାର ପଟେଲ ଭାରତର ଗଭର୍ଣ୍ଣର ଜେନେରାଲ ଭାବରେ ଦାୟିତ୍ୱ ଗ୍ରହଣ କରିବା ସମୟରେ ରାଜାଜୀଙ୍କୁ ଲେଖିଥିଲେ । https://t.co/FN2N2FNAs6"
ଇଷ୍ଟର ଉପଲକ୍ଷେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଇଷ୍ଟର ଅବସରରେ ଜନସାଧାରଣଙ୍କୁ ଶୁଭେଚ୍ଛା ଜଣାଇଛନ୍ତି । “ସୁଖଦ ଇଷ୍ଟର ! ଆଶା କରୁଛି ଏହି ସ୍ଵତନ୍ତ୍ର ଦିନଟି ଏକତା, ଶାନ୍ତି ଓ ଭ୍ରାତୃଭାବର ବନ୍ଧନକୁ ସୁଦୃଢ କରିବ । ପ୍ରଭୁ ଯୀଶୁଙ୍କ ମହତ ବାଣୀ ଓ ଆଦର୍ଶ ଜନସାଧାରଣଙ୍କୁ ସମାଜର ସେବା କରିବା ଏବଂ ସକାରାତ୍ମକ ପରିବର୍ତ୍ତନ ଆଣିବା ଦିଗରେ ଅଭିପ୍ରେରିତ କରିବ”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ମିଲାଦ-ଉନ-ନବୀ ଅବସରରେ ଜନସାଧାରଣଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପବିତ୍ର ମିଲାଦ-ଉନ-ନବୀ ପାଳନ ଅବସରରେ ଜନସାଧାରଣଙ୍କୁ ଅଭିନନ୍ଦନ ଜଣାଇଛନ୍ତି । “ମିଲାଦ-ଉନ-ନବୀ ପାଇଁ ଶୁଭେଚ୍ଛା ଓ ଅଭିନନ୍ଦନ । ଏହି ବିଶେଷ ମୂହୁର୍ତ୍ତ ଆମ ସମାଜରେ ଏକତା ଓ ସଂପ୍ରୀତିର ଭାବନାକୁ ଆହୁରି ଦୃଢୀଭୂତ କରୁ ଏବଂ ସର୍ବଦା ଶାନ୍ତି ଓ ସମୃଦ୍ଧି ବିରାଜମାନ ହେଉ”, ବୋଲି ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଛନ୍ତି ।
ବମ୍ବେ ଓ ମାଡ୍ରାସ ହାଇକୋର୍ଟଙ୍କ ନାମ ପରିବର୍ତ୍ତନ ସଂକ୍ରାନ୍ତ ବିଲକୁ କେବିନେଟର ଅନୁମୋଦନ

ବମ୍ବେ ହାଇକୋର୍ଟଙ୍କ ନାମ ମୁମ୍ବାଇ ହାଇକୋର୍ଟ ଏବଂ ମାଡ୍ରାସ ହାଇକୋର୍ଟଙ୍କ ନାମ ଚେନ୍ନାଇ ହାଇକୋର୍ଟ ହେବ । ଏ ସଂକ୍ରାନ୍ତରେ ସଂସଦରେ ଆଗତ ହେବାକୁ ଥିବା ଏକ ବିଧେୟକକୁ ମଙ୍ଗଳବାର (05.07.2016) ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କେବିନେଟ ଅନୁମୋଦନ କରିଛନ୍ତି । ସେହି ବିଧେୟକଟିର ନାମ ହେଉଛି ଦି ହାଇକୋର୍ଟସ (ଅଲ୍ଟରେସନ ଅଫ ନେମ୍ସ) ବିଲ – 2016 ଯାହାକି ଏହି ଦୁଇ ହାଇକୋର୍ଟର ନାମ ପରିବର୍ତ୍ତନ ପାଇଁ ପଥ ପରିଷ୍କାର କରିବ । ଏଠାରେ ଉଲ୍ଲେଖ ଯୋଗ୍ୟ ଯେ, ବମ୍ବେ ଏବଂ ମାଡ୍ରାସ ମହାନଗରୀ ଦ୍ୱୟର ନାମ ପରିବର୍ତ୍ତନ ହୋଇ ଯଥାକ୍ରମେ ମୁମ୍ବାଇ ଓ ଚେନ୍ନାଇ ହୋଇସାରିଛି । ତେବେ ସେହି ପରିପ୍ରେକ୍ଷୀରେ ହାଇକୋର୍ଟଙ୍କ ନାମ ପରିବର୍ତ୍ତନ ପାଇଁ ଆଇନ ନଥିବାରୁ ପ୍ରଥମ ଥର ପାଇଁ ନୂତନ ଆଇନ ପ୍ରଣୟନ ପାଇଁ ବିଧେୟକ ଅଣାଯାଉଛି ।
ଲୋକସଭାର ସାଧାରଣ ନିର୍ବାଚନ ଲାଗି ଅଧିସୂଚନା ଜାରି କରିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ “ଲୋକସଭା 2019ର ସାଧାରଣ ନିର୍ବାଚନ” ଲାଗି ଜନପ୍ରତିନିଧିତ୍ୱ ଆଇନ 1951ର ଧାରା 14ର ଉପଧାରା (2) ଅନ୍ତର୍ଗତ ସାମ୍ବିଧାନିକ ଅଧିସୂଚନା ଜାରି କରିବା ପ୍ରସ୍ତାବକୁ ମଞ୍ଜୁରି ପ୍ରଦାନ କରିଛନ୍ତି । ଏଥିରେ ନିର୍ବାଚନ ଆୟୋଗଙ୍କ ଦ୍ୱାରା ନିଆଯାଇଥିବା ପଦକ୍ଷେପ ଆଧାରରେ ସୁପାରିସ କରାଯାଇଥିବା ତାରିଖରେ ଲୋକସଭା ସଦସ୍ୟମାନଙ୍କୁ ନିର୍ବାଚିତ କରିବା ଲାଗି ସଂସଦୀୟ ନିର୍ବାଚନ କ୍ଷେତ୍ରଗୁଡ଼ିକୁ ଆମନ୍ତ୍ରଣ କରିବାର ବ୍ୟବସ୍ଥା ରହିଛି । ପ୍ରଭାବ : ଅଧିସୂଚନା ଜାରି କରିବା ତାରିଖ ଠାରୁ 17ତମ ଲୋକସଭା ଗଠନ ପ୍ରକ୍ରିୟା ଆରମ୍ଭ ହୋଇଯିବ ।
ଭାରତର ମୁଖ୍ୟ ବିଚାରପତି ଜଷ୍ଟିସ ଉଦୟ ଉମେଶ ଲଳିତଙ୍କ ଶପଥ ଗ୍ରହଣ ସମାରୋହରେ ସାମିଲ ହେଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଭାରତର ମୁଖ୍ୟ ବିଚାରପତି, ଜଷ୍ଟିସ ଉଦୟ ଉମେଶ ଲଳିତଙ୍କ ଶପଥ ଗ୍ରହଣ ସମାରୋହରେ ସାମିଲ ହୋଇଛନ୍ତି । ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଆଜି ଭାରତର ମୁଖ୍ୟ ବିଚାରପତି ଜଷ୍ଟିସ ଉଦୟ ଉମେଶ ଲଳିତଙ୍କ ଶପଥ ଗ୍ରହଣ ସମାରୋହରେ ସାମିଲ ହେଲି ।” vvc "₹!-₹_&. V guard 44⁴
G20 ଶିଖର ସମ୍ମିଳନୀର ତୃତୀୟ ଅଧିବେଶନ : ‘ସତତ ବିକାଶ’ରେ ପ୍ରଧାନମନ୍ତ୍ରୀଙ୍କ ଉଦ୍‌ବୋଧନ

ମହାମହିମ, କରୋନା ଯୋଗୁଁ ଗତ ଦେଢ ବର୍ଷରେ, ବିଶ୍ୱରେ ସହନଶୀଳ ବିକାଶ ଲକ୍ଷ୍ୟ ପ୍ରାପ୍ତିର ବେଗ ଧିମେଇ ଯାଇଛି। ମହାମାରୀ ଯୋଗୁ ଭିନ୍ନ-ଭିନ୍ନ ଦେଶ ମଧ୍ୟରେ, ସାମାଜିକ ଗୋଷ୍ଠୀ ମଧ୍ୟରେ, ମହିଳା ଓ ପୁରୁଷଙ୍କ ମଧ୍ୟରେ ଆର୍ଥିକ ଦୂରତ୍ୱ ବଢାଇ ଦେଇଛି। ଏହା ଅତ୍ୟନ୍ତ ଆବଶ୍ୟକ ଯେ କୋଭିଡ୍‌ ପରବର୍ତ୍ତୀ ଆରୋଗ୍ୟ ଲାଭ କ୍ଷେତ୍ରରେ ସବୁଠାରୁ ଆମର ବଡ଼ ପ୍ରାଥମିକତା ହେଉଛି ସହନଶୀଳ ବିକାଶ ଲକ୍ଷ୍ୟ ଉପରେ, Ldcs ବିଶେଷ ଭାବେ ଆଫ୍ରିକା ଏବଂ ଅନ୍ୟାନ୍ୟ ଛୋଟ ଛୋଟ ଦ୍ୱୀପ ଦେଶଗୁଡ଼ିକୁ, ବିଶେଷ ସହଯୋଗର ଆବଶ୍ୟକତା ପଡିବ। ଏ ସଂପର୍କରେ ଇଟାଲି ପ୍ରଥମ ଥର G20 ବିକାଶମୂଳକ ମନ୍ତ୍ରୀମାନଙ୍କ ବୈଠକ ଆୟୋଜିତ କରିବାର ପ୍ରୟାସ କରିଛି – ମୁଁ ଏହାର ସ୍ୱାଗତ କରୁଛି। ମହାମହିମ, ଭାରତର ଦକ୍ଷିଣ-ଦକ୍ଷିଣ ବିକାଶ ସହଯୋଗରେ ଦୀର୍ଘ ଅନୁଭବ ରହିଛି। ଭାରତ ନିଜେ ବିକାଶର ଏକ proving ground ଅଟେ – ଆମ ବିକାଶର ଯାତ୍ରା ଅନ୍ୟ ବିକାଶଶୀଳ ଦେଶଗୁଡ଼ିକୁ ଅନେକ ଟେମ୍ପଲେଟ୍‌ ଦେଇପାରିବ । ସେ Digital Connectivity ହେଉ, ଆର୍ଥିକ ଅନ୍ତର୍ଭୁକ୍ତିକରଣ ହେଉ, କିମ୍ବା ପିଲାମାନଙ୍କର ଟିକାକରଣ ହେଉ, ଭାରତ ବ୍ୟାପକ ସ୍ତରରେ ସମାଧାନ ଆଣିପାରିଛି। ଭାରତ ଏହି ସମାଧାନଗୁଡ଼ିକୁ ଅନ୍ୟ ବିକାଶଶୀଳ ଦେଶ ସହିତ ବାଣ୍ଟିବା ପାଇଁ ସର୍ବଦା ତତ୍ପର। ଆମେ ନିଜର କେତେକ digital ସମାଧାନକୁ open source ମାଧ୍ୟମରେ ସମଗ୍ର ମାନବଜାତି ପାଇଁ ଉପଲବ୍ଧ କରାଇଛୁ । ଭାରତର ଅନୁଭବକୁ ଅନ୍ୟ ବିକାଶଶୀଳ ଦେଶ ପର୍ଯ୍ୟନ୍ତ ନେବାରେ ଆମେ ଆମର G20 ସହଯୋଗୀଙ୍କ ସହ କାମ କରିବାକୁ ଚାହୁଁ। ମହାନୁଭବ, ଏହା Decade of Action ବା କାର୍ଯ୍ୟନ୍ୱୟନର ଦଶନ୍ଧି ପ୍ରଥମ ବର୍ଷ ଅଟେ। ଆମର ସହଭାଗୀ ଦାୟୀତ୍ୱ ହେଉଛି ଯେ ବୈଶ୍ୱିକ ଆରୋଗ୍ୟ ଲାଭ ସମସ୍ତ ଦେଶକୁ ପହଞ୍ଚୁ। ଏଥିରେ G20 ର ଭୂମିକା ବହୁ ମହତ୍ତ୍ୱପୂର୍ଣ୍ଣ ହେବ।